laion/Wikipedia-Exotic huggingface dataset:
Formation

Formation (בעברית: היווצרות) הוא שיר של הזמרת האמריקאית ביונסה מאלבומה השישי Lemonade. השיר יצא כסינגל הראשון מן האלבום יחד עם וידאו קליפ ב-6 בפברואר 2016, עוד לפני צאת האלבום. השיר יצא לראשונה לשירות הזרמות המוזיקה טיידל. השיר נכתב על ידי ביונסה, חליף בראון, אשטון הוגן, מייקל ויליאמס, והופק על ידי ביונסה, אפלוס ומייק "וייל מייד איט". מבקרי המוזיקה ראו בשיר כשיר הפוליטי ביותר שביונסה שרה אי פעם. הביקורות על השיר היו מעורבות, בין היתר בגלל העמדה האנטי-משטרתית שמוצגת בשיר. עם זאת השיר קיבל גם ביקורות חיוביות. השיר הגיע למעמד זהב בארצות הברית עם מכירות של יותר מחצי מיליון עותקים דיגיטליים. ב-23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצא קליפ חדש לשיר בבלעדיות לשירות המוזיקה טיידל. השיר בוצע לראשונה בהופעת המחצית של משחק הסופרבול ה-50. לאחר מכן גם נוסף לסיבוב ההופעות של ביונסה הקרוי על שמו "The Formation World Tour" כשיר הפתיחה של ההופעות. קליפ השיר צולם בניו אורלינס, לואיזיאנה, והוא כולל אזכור של הוריקן קתרינה. הקליפ מתחיל כאשר נראית ביונסה יושבת על ניידת ברחוב מוצף. בין היתר, ניתן לראות בקליפ גבר מחזיק עיתון עם תמונה של מרטין לותר קינג עם כותרת בה רשום "אמת", ניתן לראות ילד שחור רוקד מול שורה של שוטרים, ואף ניתן לראות בקליפ כתב גרפיטי על קיר בו רשום "Stop Shooting Us" – "הפסיקו לירות בנו". כמו כן, גם בתה של ביונסה, בלו אייבי, מופיעה בקליפ בסצנות מעבר. במהלך כל הקליפ מבוצעים ריקודים רבים על ידי ביונסה ורקדניות נוספת הרוקדות ברחוב, בבריכה ריקה ובמסדרון. הווידאו קליפ הועלה לערוץ היוטיוב של ביונסה כסרטון פרטי ונעול. קליפ השיר גרם למהומות רבות בארצות הברית, כל זה עקב המסר של השיר והקליפ על היחסים הבלתי שוויוניים בין הגזע השחור לבין הגזע הלבן בארצות הברית. קליפ השיר היה מועמד ל-6 פרסים בטקס הווידאו – קליפים של MTV לשנת 2016 שנערך ב-28 באוגוסט 2016 בניו יורק סיטי. הקליפ זכה בכל שש המועמדויות ביניהם זכה ב״וידאו השנה״. נכון לינואר 2021 הווידאו קליפ צבר למעלה מ-236 מיליון צפיות באתר האינטרנט YouTube. ב-18 בפברואר 2016 פרסם ג'וני הת'רינגטון מלהקת הרוק Art of Dying קאבר של השיר וזכה לתגובות נזעמות ביותר על כך שגבר לבן מבצע קאבר של אישה שחורה המדבר על זכויות שחורים בארצות הברית. מדיה וקבצים בנושא Formation בוויקישיתוף Formation, במסד הנתונים הקולנועיים IMDb (באנגלית) מידע על היצירה "Formation" באתר מיוזיק בריינז מידע על הסינגל "Formation" באתר מיוזיק בריינז מידע על השיר "Formation" באתר AllMusic מידע על היצירה "Formation" באתר Discogs סרטון השיר "Formation" באתר יוטיוב
מרווין קומפר

מרווין קומפר (בגרמנית: Marvin Compper, נולד ב-14 ביוני 1985) הוא כדורגלן עבר גרמני ששיחק בעמדת הבלם. נולד בטיבינגן שבגרמניה המערבית לאם גרמנייה ולאב צרפתי ממוצא גוואדלופי. עקב כך, הוא מחזיק גם באזרחות צרפתית. בצעירותו, התאמן קומפר בקבוצת הנוער של שטוטגרט. בשנת 2002 עבר לשחק בקבוצת הנוער של בורוסיה מנשנגלדבך ובשנת 2003 החל לשחק בקבוצת המילואים. בשנת 2005 ערך קומפר את הופעת הבכורה שלו בקבוצה הבכירה של בורוסיה מנשנגלדבך, וקיבל חוזה בקבוצה בשל פציעותיהם של פיליפ דאמס ומרסל ינסן. בשנת 2006 הפך קומפר לשחקן הרכב בקבוצה. בעונת 2007/2008 פחת מעמדו של קומפר בקבוצה, והוא עבר בפגרת החורף להופנהיים ששיחקה אז בבונדסליגה השנייה. בתום עונה זו, עלה קומפר עם הופנהיים לבונדסליגה לראשונה בתולדות הקבוצה, והפך לעוגן משמעותי בהגנת הקבוצה בחמש העונות הבאות, כאשר את עונת 2008/2009 סיימה הופנהיים כאלופת החורף של הבונדסליגה, ובשאר העונות סיימה במרכז הטבלה. קומפר החל את עונת 2012/2013 בהופנהיים, אך בפגרת החורף של אותה עונה עזב את הקבוצה לאחר שצבר 156 הופעות ליגה בהן הבקיע שישה שערים, ועבר לפיורנטינה מהסרייה א'. בינואר 2014 הבקיע קומפר שער ניצחון יוקרתי עבור פיורנטינה ברבע גמר הגביע האיטלקי מול סיינה בתוספת הזמן. קומפר לא השתלב בפיורנטינה, וצבר בה רק 15 הופעות ליגה בעונה וחצי. באוגוסט 2014 חתם קומפר בר.ב. לייפציג מהבונדסליגה השנייה, קבוצה ששמה לעצמה מטרה להגיע לצמרת הגרמנית תוך זמן קצר, והחתימה לשם כך שחקנים עם ניסיון בבונדסליגה כדוגמת קומפר ודייבי זלקה. בעונת 2014/2015 כשלו קומפר והקבוצה לעלות לבונדסליגה, אך הצליחו במשימה זו בעונת 2015/2016. בעונת 2016/17 קומפר רשם עונת שיא יחד עם לייפציג, כאשר הקבוצה סיימה במקום השני בבונדסליגה כבר בעונת הבכורה שלה, והבטיחה מקום בליגת האלופות. את עונת 2017/18 החל קומפר בלייפציג, אך איבד את מקומו בהרכב, ובפגרת החורף של העונה חתם בסלטיק הסקוטית. בקיץ 2019, לאחר שלא שיחק כלל במדי סלטיק, חתם קומפר בדיסבורג מהליגה הגרמנית השלישית. לאחר עונה אחת במועדון, בה ערך 23 הופעות וסיים עם קבוצתו במקום החמישי, פרש קומפר ממשחק פעיל, והשתלב בצוות המקצועי של דיסבורג. קומפר שיחק בנבחרות גרמניה הצעירות, ולו הופעה אחת במדי נבחרת גרמניה, במשחק ידידות מול נבחרת אנגליה בשנת 2008. במשחק זה הוחלף על ידי מרסל שפר. עם הופנהיים: אליפות הבונדסליגה השנייה: 2007/08 מדיה וקבצים בנושא מרווין קומפר בוויקישיתוף מרווין קומפר, באתר Transfermarkt מרווין קומפר, באתר Fussballdaten.de (בגרמנית) מרווין קומפר, באתר Soccerway מרווין קומפר, באתר WorldFootball.net מרווין קומפר, באתר National Football Teams מרווין קומפר, באתר FootballDatabase.eu פרופיל המאמן, באתר Transfermarkt
רובן בלימה

רוּבֶּן בֵּלִימָה רוֹדְרִיגֵס (בספרדית: Rubén Belima Rodríguez; נולד ב-11 בפברואר 1992 במוסטולס שבספרד) הוא כדורגלן מגינאה המשוונית המשחק בעמדת קשר הכנף השמאלי בקבוצת אשטוריל מליגת העל הפורטוגזית. בלימה נולד במוסטולס שבספרד. בצעירותו שיחק במחלקת הנוער של טורבייחה, ובגיל 17 ערך 7 הופעות במדי הקבוצה הבוגרת. בהמשך עבר בלימה לשחק במחלקת הנוער של ריאל מדריד, ובעונת 2011/2012 החל לשחק בריאל מדריד ג', הקבוצה השלישית של ריאל מדריד. בסך הכל ערך בקבוצה השלישית 47 הופעות בהן הבקיע חמישה שערים. בשתי העונות הבאות ערך בלימה 3 הופעות בלבד בריאל מדריד קסטיליה, קבוצת המילואים של ריאל מדריד. ב-1 ביולי 2015 שוחרר בלימה מריאל מדריד קסטיליה, וב-30 בנובמבר 2015 חתם בקופר מליגת העל הסלובנית על חוזה שהחל בשנת 2016. מוצאו של אביו של בלימה הוא בבאטה שבגינאה המשוונית, מה שאפשר לו לייצג אותה בזירה הבינלאומית. ב-16 בנובמבר 2013 ערך בלימה את הופעת הבכורה שלו בנבחרת גינאה המשוונית במשחק ידידות נגד נבחרת ספרד, אך משחק זה לא הוכר על ידי פיפ"א כמשחק רשמי. ב-17 במאי 2014 ערך בלימה את הופעת הבכורה הרשמית שלו בנבחרת, במשחק נגד נבחרת מאוריטניה שהסתיים בהפסד נבחרתו בתוצאה 3-0 במסגרת מוקדמות גביע אפריקה לאומות 2015. רובן בלימה, ברשת החברתית פייסבוק רובן בלימה, ברשת החברתית אינסטגרם רובן בלימה, באתר Transfermarkt רובן בלימה, באתר Soccerway רובן בלימה, באתר BDFutbol רובן בלימה, באתר WorldFootball.net רובן בלימה, באתר National Football Teams רובן בלימה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סיגנטיקס

סיגנטיקס (באנגלית: Signetics) הייתה חברת אלקטרוניקה שנוסדה ב-1961, כדי לייצר מעגלים משולבים. החברה נקנתה על ידי פיליפס ב-1975 ומוזגה לתוך Philips Semiconductors (ששמה שונה אחר כך ל-NXP סמיקונדקטורס). סיגנטיקס נוסדה בשנת 1961, על ידי קבוצת מהנדסים, דייוויד אליסון, דייוויד ג'יימס, ליונל קטנר ומארק וייסנשטרן, שעזבו את "Fairchild Semiconductor". המעגל המשולב הומצא על ידי רוברט נויס מחברת פיירצ'יילד, אבל פיירצ'יילד עדיין התרכזה בייצור טרנזיסטורים, משום שרוב הלקוחות לא יכלו להצדיק שימוש במעגלים משולבים, שהיו עדיין יקרים מדי לשימוש ביישומים כלליים (תוך זמן לא רב, רוב הייצור של פיירצ'יילד עבר גם הוא למעגלים משולבים). מייסדי סיגנטיקס האמינו שהמעגלים המשולב הוא העתיד של תעשיית המוליכים למחצה, אמונה שהוכיחה עצמה כנכונה בשנים הבאות. כוונת המייסדים הייתה להתרכז במעגלים ייעודיים (ASIC), אבל הביקוש הנמוך והמחיר הגבוה דחפו את החברה לייצור שבבים סטנדרטיים, בטכנולוגיית DTL ‏ (Diode-Transistor Logic). בשנים הבאות הציגה החברה גם מעגלים ייעודיים. אולי המוצר המוצלח ביותר של סיגנטיקס, היה מעגל ה-Timer ‏ 555 שהחברה הציגה ב-1971, והיה שבב הטיימר הראשון בשוק, במארז 8-פינים. תוך זמן קצר ה-555 יוצר ברישיון על ידי כתריסר חברות נוספות, והפך לסטנדרט שנמצא בשימוש עד היום, כמו גם ה-556 (טיימר כפול במארז 14 פינים), ו-558 (טיימר ״מרובע״, במארז 16 פינים). בשנות ה-70 של המאה ה-20 החברה פיתחה ושיווקה מספר מיקרו-מעבדים, ששימשו במספר מוצרים, ביניהם קונסולות משחקים. שם החברה נגזר מהמילים: Signal Network Electronics. בין העובדים הראשונים של החברה היה היזם הישראלי עמוס וילנאי, שייסד אחר כך את חברת האלקטרוניקה MMC, שנמכרה תמורת 4.5 מיליארד דולר במניות, באוגוסט 2000. מדיה וקבצים בנושא סיגנטיקס בוויקישיתוף אתר האינטרנט הרשמי של סיגנטיקס (באנגלית) - מרי שגיא מידן, קליפורניה, ‏ותודה לאוליבטי שהשקיעו ברהיטים, באתר גלובס, 17 בפברואר 1999 איי אונליין, אפלייד מיקרו רוכשת את MMC ב- 4.5 מיליארד דולר במניות; המייסד הישראלי ומשפחתו גוזרים קופון של 530 מ' ד', באתר TheMarker‏, 28 באוגוסט 2000 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
כפר הנוער קריית יערים

כפר הנוער קריית יערים הוא כפר נוער הנמצא באזור ירושלים בקרבת היישוב קריית יערים מצפון לאבו גוש. הוא מאכלס כ-90 נערים ונערות בגילאים 12-18. הכפר מאופיין בקבוצות וכיתות קטנות (עד 16 נערים בקבוצת גיל). כפר הנוער נוסד ב-1952 בתרומת יהודי שווייץ ובסיוע הסוכנות היהודית. נכון לשנת 2016, הכפר מאוכלס בעיקר בנוער מאזורי מצוקה מכל רחבי הארץ, נוער בסיכון וכן עולים חדשים, בעיקר מאתיופיה וברית המועצות לשעבר. בשנים 1954-1959 ניהל את הכפר ישראל כץ, לימים שר בממשלות ישראל. כיום מתנהל בכפר בית ספר תיכון שש-שנתי ובו מגמות לימוד שונות, בין השאר: עיצוב, תקשוב, קולנוע וחקלאות. בבית הספר כיתות חכמות-למידה מתנהלת עם אייפד ולפ טופ מול לוחות חכמים מגמות לימוד מגוונות: תקשורת, אומנויות העיצוב, תקשוב - מסלול בגרות טכנולוגי הכולל 14 יחידות לימוד והתנסות בלמידה טכנולוגית במכללה. בכפר הנוער קיימת פנימייה בה ישנן שש קבוצות על פי גיל. לכל קבוצה יש שני מדריכים (לרוב מדריך ומדריכה) אשר מלווים את הנערים במשך כל היום. בני הנוער מועסקים בכפר בפעילויות אחר צהריים שונות כמו רכיבה על סוסים, מוזיקה, צילום, צורפות, עריכת וידאו, ספורט, קבוצת כדורגל בשיתוף "הפועל קטמון" ועוד. סגל הכפר כולל מדריכים, רכזים, עובדים סוציאליים, פסיכולוגים, צעירי שנת שירות ומורות חיילות. בשנת הלימודים תשע"ו הוקם בכפר משק חקלאי הכולל פינת חי עשירה בחיות שונות וכן גינות אורגניות. הכפר מכוון את הילדים לשאוף לתעודת בגרות מלאה, או תעודת בגרות טכנולוגית. בנוסף, בכפר פועלת שלוחה של מכינת "קול עמי", מכינת קדם צבאית חצי שנתית לעמיות יהודית ומנהיגות, במכינה לומדים יהודים בגילי 18-19 לפי גיוס/מכללה מישראל ומהיהדות התפוצות (בעיקר אוסטרליה) אשר מעמיקים את הידע שלהם בחברה הישראלית, יהדות ומבצעים הכנה לצה"ל. אתר האינטרנט הרשמי של כפר הנוער קריית יערים כפר הנוער קריית יערים, ברשת החברתית פייסבוק כפר הנוער קריית יערים, באתר הסוכנות היהודית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
מנדריל (סוג)

מנדריל (שם מדעי: Mandrillus) הוא סוג בן שני מינים של פרימטים גדולים ולמעשה המינים הגדולים ביותר במשפחה קופים בעלי זנב. לזכרים פנים גדולות ומקושטות בכחול מסביב העיניים. הפנים עצמם שחורות ומסביבם רעמה עבה והאחוריים של הזכרים מקושטים בכחול ואדום. לנקבות הקטנות לעומת זו, אין כמעט אזורים מקושטים, למעט החזה והאחוריים הקטנים בהרבה, וגם אין להן רעמה גדולה. קופים אלה הם קרוביהם של הבבונים וכמותם יש להם לסת רחבה ובעלת שיניים חדות, המשמשות בעיקר להגנה ופחות לציד. הם מעדיפים תזונה צמחונית, אם כי לא יהססו לטרוף יצורים קטנים. שני המינים בסכנת הכחדה בטבע עקב ציד ופגיעה ביערות הגשם. בסוג שני מינים, שניהם קופים גדולים החיים רק במרכז אפריקה: מנדריל (Mandrillus sphinx) דריל (Mandrillus leucophaeus) תת-מין דריל השפלה (Mandrillus leucophaeus leucophaeus) תת-מין דריל ביוקו (Mandrillus leucophaeus poensis) מדיה וקבצים בנושא מנדריל בוויקישיתוף מנדריל, באתר ITIS (באנגלית) מנדריל, באתר NCBI (באנגלית) מנדריל, באתר Animal Diversity Web (באנגלית) מנדריל, באתר האנציקלופדיה של החיים (באנגלית) מנדריל, באתר GBIF (באנגלית)
לוקווד וסט

הארי לוקווד וסט (באנגלית: Harry Lockwood West;‏ 28 ביולי 1905 - 28 במרץ 1989) היה שחקן אנגלי. וסט היה אביו של השחקן טימותי וסט וסבו של השחקן סמואל וסט. וסט נולד בבירקנהד שבמחוז צ'שייר באנגליה בשנת 1905. הוא בנם של מילדרד (שם נעורים הרטלי) והנרי קופ וסט. מצד אמו הוא בן-דוד מדרגה רביעית של השחקנית מרגרט לוקווד (אנ'). הופעת הבכורה של וסט בתיאטרון הייתה ב-1926 בתפקיד לוטננט אלן במחזה "Alf's Button" שהועלה בתיאטרון היפודרום במרגייט שבמחוז קנט. ב-1931 הופיע לראשונה בלונדון בתפקיד הנרי ביבאן במחזה "The Barretts of Wimpole Street" בתיאטרון המלכה (אנ'). בטלוויזיה הופיע וסט בסדרה לילדים "Just William" (מ-1962), בסדרת הדרמה "Dr. Finlay's Casebook" (מ-1964) בסדרה "No Hiding Place" (מ-1965), בסדרת הטלוויזיה "האסיר" (1968), בסדרה הקומית "Doctor at Large" (מ-1971), בסיטקום "Please Sir" (מ-1972), בדרמה התקופתית "על אדונים ומשרתים" (1972), במיני-סדרה "משפחת פאליסר" (1974), בסדרה ההיסטורית "אני, קלאודיוס", בעיבוד לרומן "Porterhouse Blue" (מ-1987) ובסדרה "Specials" ששודרה אחרי מותו. בקולנוע השתתף וסט בסרטים: "A Song for Tomorrow" (מ-1948), "Bedazzled" (מ-1967), "Up the Junction" (מ-1968), "ג'יין אייר" (1970), "הטקסים השטניים של דרקולה" (1973), "שרלוק הולמס הצעיר" (1985) ובתפקיד גודפרי בסרט "המלביש" (1983). וסט נשא לאשה את השחקנית אוליב קרלטון-קראו (נפטרה ב-1985) ולבני הזוג היו שני ילדים, בנם השחקן טימותי וסט, CBE ובתם פטרישה. וסט נפטר ממחלת הסרטן ב-28 במרץ 1989 בברייטון. (1959) The Man Who Could Cheat Death (1960) Tunes of Glory (1963) The Running Man (1964) The Leather Boys (1967) Bedazzled (1968) A Dandy in Aspic (1968) Up the Junction (1970) One Brief Summer ג'יין אייר (1970) Jane Eyre (1973) The Satanic Rites of Dracula אני, קלאודיוס (1976) I, Claudius המלביש (1983) The Dresser (1985) The Shooting Party שרלוק הולמס הצעיר (1985) Young Sherlock Holmes לוקווד וסט, במסד הנתונים הקולנועיים IMDb (באנגלית) לוקווד וסט, באתר MusicBrainz (באנגלית) לוקווד וסט, באתר Discogs (באנגלית) לוקווד וסט, באתר "Find a Grave" (באנגלית) West on the British Film Institute website Ward R. D. (2014) Wealth and Notability: the Lockwood, Day and Metcalfe families of Yorkshire and London ISBN 9781291679403 West on filmreference.com West on the Internet Movie Database
וילס

האם התכוונתם ל... הלן וילס – טניסאית אמריקאית לן וילס – כדורגלן אנגלי צ'יל וילס – שחקן וזמר אמריקאי ולס ויליס ויילס
אדמת הפקר

אדמת הפקר (אנגלית: Into the Badlands) היא סדרת דרמת-מתח ופעולה המשודרת בערוץ AMC החל ב-15 בנובמבר 2015. הסדרה עוסקת בסיפורם של סאני, הלוחם הגדול ביותר באדמת הפקר, ואם-קיי, ילד בעל כוחות מיוחדים. הסדרה מציגה ארץ ששרויה במלחמת אזרחים עמוקה ועקובה מדם. אדמת הפקר היא ארץ אשר מונהגת על ידי שבעה ברונים אשר שולטים בשטח ויש להם צבא. הברונים מרבים להילחם אחד עם השני בניגוד למטרתם האמיתית לסדר בארץ. לברונים יש עוזרים אישיים שהם גם מנהיגי הצבא או הלוחמים המצטיינים. מחוץ לאדמת ההפקר ישנה ארץ בשם אזרה, שלא ידוע מה יש בה בשלב זה של הסדרה. הבן אדם היחידי שיכול להוציא מאדמת ההפקר הוא סוחר שנקרא מלך הנהר, אשר מאוד קשה להגיע אליו ולעשות איתו עסקאות. העונה הראשונה של הסדרה הסתיימה ב-20 בדצמבר 2015, והיא חודשה לעונה שנייה בת עשרה פרקים שהחלה בשידור ב-19 במרץ 2017. הברונים אוסרים את השימוש בנשק חם ולכן כל מי שנוכח באדמת הפקר נאלץ לבחור בין שתי האופציות הבאות: להיות עבד לברון אשר יחזיק בו ראשון. להיות לוחם בשביל הברון אשר מחזיק בו. הלוחם מקבל נשק בשלבי האימונים וכאשר הוא מסיים את האימונים הוא רשאי להסתובב עם נשק. מחוץ לשטחי הברונים כולם יכולים להסתובב עם כלי נשק. כדי להפוך לברון, על תושב הארץ להרוג את הברון אשר הוא רוצה להחליף. קווין, אחד מהברונים, מחזיק בצבא קליפרים (לוחמים) ובראשם סאני - הקליפר החזק ביותר. לאחר שהביס קבוצה של נוודים שגנבה סחורה מהברון שלו, הוא פוגש ילד בשם אם-קיי, ומגלה שהברונית הידועה בתור "האלמנה" ניסתה להשיג אותו בגלל כוחו המיוחד. סאני הביא את אם-קיי למבצר של הברון קווין, ושם הם גילו את כוחו המיוחד. סאני גילה שאם-קיי בא מהארץ השכנה, אזרה, בגלל תליון עם סמל כמו הסמל שעל המצפן שהיה לסאני מהילדות, ואם-קיי הסביר לסאני מה המקום הזה. באותו זמן לסאני הייתה חברה (וייל) שנכנסה להריון ממנו, וסאני ניסה לעשות הכל על מנת לצאת מאדמת הפקר ולחיות חיים טובים יותר. סאני החליט לאמץ את אם-קיי בתור הקולט (תלמיד) שלו ולעזור לו לשלוט על כוחו, ועל מנת להיעזר בו כדי לברוח מאדמת הפקר. לבסוף, תוכניותיו של סאני כשלו: הוא נכלא על ידי מלך הנהר (לאחר שהוא הבין כי סאני רימה אותו כדי שהוא יעזור לו לברוח מאדמת הפקר), המתכנן למכור אותו למרבה במחיר, בעוד שאם-קיי הובס על ידי נזירים ונחטף בעזרת משאית שלא ידוע לאן נסעה. דניאל וו - סאני, הקליפר (לוחם) החזק ביותר בכל אדמת הפקר וריג'נט (מנהיג) צבאו של הברון קווין. אורלה בריידי - אשתו הראשונה של קווין. אלה-ריי סמית' - ניקס שרה בולגר - ג'ייד, אהובתו של ריידר ואשתו של קווין. אראמיס נייט - אם-קיי, הילד מאזרה שכולם מחפשים אחריו בגלל כוחו המיוחד, לעת עתה הקולט (תלמיד) של סאני. אמילי ביצ'ם - מינרווה, הברונית החדשה באזור, ידועה בתור האלמנה. לוחמת מיומנת המתמחה בשימוש בחרב. אוליבר סטארק - ריידר, בנו היחיד של קווין ויורשו המשוער. מדלין מנטוק - וייל, רופאה. היא וסאני מקיימים מערכת יחסים בסתר. אלי יואנידס - טילדה, הבת של האלמנה, לוחמת. במהלך העונה התפתח קשר בינה לבין אם-קיי. מרטון קסוקס - קווין, הברון החזק ביותר באדמת הפקר, קליפר לשעבר. AMC המפיקה, הורתה לבמאים אלפרד גוף ומיילס מילר לצלם רק 6 פרקים ארוכים באורך של כשעה. ובסוף שנת 2015, יצאה AMC עם פרק הבכורה של הסדרה. מדיה וקבצים בנושא אדמת הפקר בוויקישיתוף אתר האינטרנט הרשמי של אדמת הפקר (באנגלית) אדמת הפקר, ברשת החברתית אקס (טוויטר) "אדמת הפקר", במסד הנתונים הקולנועיים IMDb (באנגלית) "אדמת הפקר", באתר נטפליקס "אדמת הפקר", באתר Rotten Tomatoes (באנגלית) "אדמת הפקר", באתר Metacritic (באנגלית) "אדמת הפקר", במסד הנתונים הקולנועיים KinoPoisk (ברוסית)
ארתור אדוארד וייט

ארתור אדוארד וייט (באנגלית: Arthur Edward Waite;‏ 2 באוקטובר 1857 – 19 במאי 1942) היה מיסטיקן ושותף ביצירת חפיסת קלפי הטארוט הפופולרית, ה"ריידר-וייט-סמית". וייט נולד באמריקה וגדל באנגליה. הוא הצטרף למסדר השחר המוזהב בשנת 1891, ולמסדר צלב הוורד של אנגליה ("Societas Rosicruciana in Anglia") ב-1902. מסדר השחר המוזהב סבל ממריבות פנימיות רבות, והדבר הוביל לעזיבתו של וייט בשנת 1914. שנה לאחר מכן וייט הקים את "אחוות צלב הוורד" (Fellowship of the Rosy Cross), אותו עזב בסביבות שנת 1924 ועבר למסדר המרטיניסטי. וייט היה סופר פורה בתחום המיסטיקה. הוא גם תרגם והוציא מחדש מספר יצירות מיסטיות ואלכימיות חשובות. וייט מוכר בעיקר כשותף ביצירת חפיסת הטארוט הפופולרית, הריידר-וייט-סמית וספרה הנלווה (Pictorial Key to the Tarot). החפיסה מפורסמת כאחת החפיסות הראשונות שאיירה את כל 78 הקלפים, ולא רק את "הארקנה הגדולה" (ראו ערך "קלפי טארוט"). פמלה קולמן סמית, חברת שחר הזהב ערכה את איורי הקלפים, ואלה הוצאו לאור לראשונה ב-1910. מיסטיקה קלפי טארוט Waite, Edward. Inner and Outer Order Initiations of the Holy Order of the Golden Dawn. (Canada:Burnaby, 2005) ISBN 0973593172. כתבי ארתור אדוארד וייט בפרויקט גוטנברג (באנגלית) ארתור אדוארד וייט, באתר "Find a Grave" (באנגלית) ארתור אדוארד וייט (1857-1942), דף שער בספרייה הלאומית Short Biography "The Masonic Career of A.E. Waite", AQC Vol 99 1986 Genealogy and links Works by Arthur Edward Waite at Internet Archive (scanned books original editions color illustrated) Works by Arthur Edward Waite at sacred-texts.com (plain text and HTML) Arthur Edward Waite - The School of Martinism, HERMETICS (באנגלית אמריקאית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גילמן

האם התכוונתם ל... בניין גילמן – בניין הפקולטה למדעי הרוח באוניברסיטת תל אביב, קרוי על שם יצחק ורוזה גילמן אישים: אלפרד גילמן – פרמקולוג וביוכימאי יהודי-אמריקאי, זכה ביחד עם מרטין רודבל בפרס נובל לפיזיולוגיה או לרפואה לשנת 1994 הנרי גילמן – אנתולוג וארכאולוג אמריקאי, הקונסול האמריקאי בירושלים בין השנים 1886–1891 ניל גילמן – תאולוג והוגה יהודי-אמריקאי, מראשי האגף המודרניסטי ביהדות הקונסרבטיבית סנדר גילמן – היסטוריון יהודי-אמריקאי, פרופסור באוניברסיטת אמורי רבקה גילמן – מחזאית אמריקאית ממוצא יהודי
כדורגלן השנה בשוודיה

פרסי כדורגלן וכדורגלנית השנה בשוודיה הם פרסים שנתיים המוענקים על ידי התאחדות הכדורגל השוודית לכדורגלנים המצטיינים במהלך העונה. שני הפרסים מוענקים זה לצד זה בטקס הגאלה של ההתאחדות השוודית. תואר כדורגלן השנה בשוודיה או הגולדבולן (בשוודית: Guldbollen - כדור הזהב) הוא פרס המחולק החל משנת 1946 לכדורגלן השוודי המצטיין של השנה. בין השנים 1946 ל-1965 חולק הפרס בשיתוף העיתון סטוקהולם טיימס, וכיום הוא מחולק בשיתוף העיתון אפטונבלודט. שיאן הזכיות בפרס הוא החלוץ זלאטן איברהימוביץ', שזכה בו 12 פעמים (עשר מתוכן ברצף). תואר כדורגלנית השנה בשוודיה או הדיאמנטבולן (בשוודית: Diamantbollen - כדור היהלום) הוא פרס המחולק החל משנת 1980 לכדורגלנית השוודית המצטיינת של השנה. בין השנים 1980 ל-1989 חולק הפרס בשיתוף העיתון דגנס ניהטר, וכיום הוא מחולק בשיתוף העיתון סידסוונסקנס. שיאנית הזכיות בפרס היא החלוצה לוטה שלין, שזכה בו חמש פעמים (ארבע מתוכן ברצף). Guldbollen, באתר התאחדות הכדורגל השוודית Diamantbollen, באתר התאחדות הכדורגל השוודית
תיק (פירושונים)

האם התכוונתם ל... תיק – אביזר המשמש לנשיאת חפצים. תיק משפטי – קובץ המסמכים הנאסף בבית משפט או בבית דין והמלווה הליך משפטי תיק השקעות – חשבון השקעות אשר משלב נכסים פיננסיים וניירות ערך תיק עבודות – אסופת עבודות קודמות נבחרות של איש מקצוע, בדרך כלל בתחום העיצוב תיק (חידה) – סוג של חידת היגיון "תיק" - כינוי לתפקיד בממשלה (ראו גם שר בלי תיק) טיק טיק טק (פירושונים)
טיק טק (פירושונים)

האם התכוונתם ל... טיק טק – מותג סוכריות מנטה מתוצרת חברת פררו טיק טק טכנולוגיות – חברה פרטית ישראלית העוסקת בשחזור מידע ושחזור חקירתי תיק-תק – שעשועון טלוויזיה ישראלי משנות ה-90 של המאה ה-20 תיק תק (כפתור) – סוג כפתור שמחבר בין חלקי בגד בלחיצה (אנ') תיק תק (אגד) – שירות הסעות של חברת אגד Tik Tok – סינגל של הזמרת האמריקאית קשה TikTok – אפליקציה ליצירת קטעי וידאו קצרים ושיתופם Tiktek – אתר אינטרנט ישראלי פופולרי לשיתוף תשובות לשיעורי בית וסיכומים בחומרי לימוד שונים, לחטיבות הביניים ולתיכונים
אי-שוויון קאנטלי

בתורת ההסתברות, אי-שוויון קאנטלי, קרוי על שם פרנסיסקו פאולו קאנטלי, מאפשר לחסום הסתברויות זנב של התפלגויות. אי השוויון הוא גרסה חד-צדדית לאי-שוויון צ'בישב. אי-שוויון קאנטלי קובע כי למשתנה מקרי   X {\displaystyle \ X} בעל תוחלת   μ {\displaystyle \ \mu } ושונות   σ 2 {\displaystyle \ \sigma ^{2}} מתקיים: P ( X − μ ≥ λ ) { ≤ σ 2 σ 2 + λ 2 if  λ > 0 , ≥ 1 − σ 2 σ 2 + λ 2 if  λ < 0. {\displaystyle P(X-\mu \geq \lambda )\quad {\begin{cases}\leq {\frac {\sigma ^{2}}{\sigma ^{2}+\lambda ^{2}}}&{\text{if }}\lambda >0,\\[8pt]\geq 1-{\frac {\sigma ^{2}}{\sigma ^{2}+\lambda ^{2}}}&{\text{if }}\lambda <0.\end{cases}}} נוכיח עבור   μ = 0 {\displaystyle \ \mu =0} , המקרה הכללי מוכח בצורה דומה. לכל   λ {\displaystyle \ \lambda } מתקיים: λ = E ( λ − X ) ≤ E ( ( λ − X ) 1 X < λ ) {\displaystyle \lambda =E(\lambda -X)\leq E((\lambda -X)1_{X<\lambda })} לכן, לכל   λ ≥ 0 {\displaystyle \ \lambda \geq 0} , מאי-שוויון קושי-שוורץ נובע ש λ 2 ≤ E ( ( λ − X ) 2 ) E ( 1 X < λ 2 ) = E ( ( λ − X ) 2 ) P ( X < λ ) = ( σ 2 + λ 2 ) P ( X < λ ) {\displaystyle \lambda ^{2}\leq E((\lambda -X)^{2})E(1_{X<\lambda }^{2})=E((\lambda -X)^{2})P(X<\lambda )=(\sigma ^{2}+\lambda ^{2})P(X<\lambda )} ולכן, P ( X < λ ) ≥ λ 2 σ 2 + λ 2 {\displaystyle P(X<\lambda )\geq {\frac {\lambda ^{2}}{\sigma ^{2}+\lambda ^{2}}}} באופן דומה ניתן להוכיח את המקרה שבו   λ ≤ 0 {\displaystyle \ \lambda \leq 0} .
מנזר וכנסיית אחיות נצרת

מנזר וכנסיית אחיות נצרת ממוקם במרכז העיר שפרעם. המנזר נבנה על שרידיה של כנסייה קדומה מהמאה ה-4 שהוקדשה ליעקב בן זבדי, המכונה "יעקב הקדוש", שהיה אחד מתלמידי ישו. כנסייה זו מוזכרת ברישומיהם של היסטוריונים נוצרים. במקום שבו עמדה הכנסייה ניצבת כיום כנסיית המנזר, ובה נראים חלק מעמודי השיש שנשאו את תקרת הכנסייה הקדומה. "מסדר האחיות בנצרת" עזר רבות לתושבי שפרעם במהלך המאה ה-19. אי לכך, בשנת 1857 הציעו תושבי העיר לתרום למסדר חלקת קרקע במרכז העיר, שהיו בה שרידים של כנסייה מהמאה ה-4, ולבנות שם מנזר חדש. לאחר שנבנה המנזר, נחנך בשנת 1860 בית ספר קתולי בסמוך אליו. בית הספר פעיל עד היום ואף הורחב, ולומדים בו כ-1,000 תלמידים. באותה תקופה לא היו בעיר מערכות בריאות. אחיות המנזר בנו בו מרפאה ונתנו שירותי בריאות לתושבי העיר, ללא קשר לדתם. בשנת 1914, עם פרוץ מלחמת העולם הראשונה, הורו שלטונות המשטר העות'מאני לאחיות לעזוב את המנזר, אולם תושבי שפרעם הפצירו בהן להישאר. רוב האחיות אכן היגרו לאירופה, אך מיעוטן נשאר ושמר על המשכיות מפעלו של המנזר. מכון "בני מרים" – מכון נוצרי ובו קבוצות לימוד על ישו והנצרות, העורך גם סיורים בעקבותיו של ישו. מכון "סאווה" – מכון המארגן אירועים תרבותיים, אירועי ספורט והצגות תיאטרון, ובו גם בית ספר למחול, בית ספר לציור וגלריה לאמנות. מקהלת אל-בעת' – מקהלה שהוקמה בשנת 1986, מופיעה בקונצרטים רבים בכל רחבי הארץ ומשתתפת בקונצרטים ואירועי אמנות בינלאומיים רבים. מדיה וקבצים בנושא מנזר וכנסיית אחיות נצרת בוויקישיתוף אתר האינטרנט הרשמי של מקהלת אל-בעת' (בערבית)